Temeljem članka 17. stavka 1. podstavak 1. Zakona o sustavu civilne zaštite („Narodne novine“, broj: 82/15, 118/18, 31/20, 20/21) i članka 32. stavak 1. podstavak 23. Statuta Općine Unešić („Službeno glasilo Općine Unešić“, broj: 03/21), a na prijedlog općinskog načelnika Općine Unešić, Općinsko vijeće Općine Unešić na 8. sjednici održanoj dana 29. prosinca 2022. godine usvojilo je

**GODIŠNJU ANALIZU STANJA**

**SUSTAVA CIVILNE ZAŠTITE NA PODRUČJU**

**OPĆINE UNEŠIĆ ZA 2022. GODINU**

**UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama te otklanjanja posljedica terorizma i ratnih razaranja.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite redovno djeluje putem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite.

Načela sustava civilne zaštite su opća načela: načelo humanosti i načelo zabrane diskriminacije te načela operativnog djelovanja sustava civilne zaštite: načelo supsidijarnosti, načelo solidarnosti i načelo kontinuiteta djelovanja.

Jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Jedinice lokalne i područne (regionalne) samouprave dužne su jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i planu djelovanja civilne zaštite, a ako postojećim operativnim snagama ne mogu odgovoriti na posljedice utvrđene procjenom rizika, dužne su osnovati dodatne postrojbe civilne zaštite.

Jedinice lokalne i područne (regionalne) samouprave za potrebe pripravnosti i reagiranja kod velikih nesreća i katastrofa organiziraju sudjelovanje volontera radi provođenja mjera i aktivnosti u sustavu civilne zaštite, sukladno odredbama ovog Zakona i posebnih propisa.

Općina Unešić kao jedinica lokalne samouprave dužna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

1. **STANJE SUSTAVA CIVILNE ZAŠTITE NA PODRUČJU OPĆINE UNEŠIĆ - PLANSKI DOKUMENTI**
   1. **Procjena rizika od velikih nesreća za Općinu Unešić**

U provođenju obveza iz članka 17. stavak 1. alineja 2. Zakona o sustavu civilne zaštite općinsko vijeće Općine Unešić donijelo je Odluku o donošenju procjene rizika od velikih nesreća za područje Općine Unešić (u daljnjem tekstu: Procjene rizika) KLASA: 810-09/18-01/04, URBROJ: 2182/07-18-2 od dana 16. travnja 2018., godine, izrađenu od DLS Rijeka d.o.o. koja je u primjeni dijelom i u 2021. godini.

Dana 18. listopada 2021. godine pokrenut je postupak revizije Procjene rizika koju će izraditi ovlaštena firma DLS d.o.o. iz Rijeke.

Prijedlog Revizije Procjene rizika od velikih nesreća za Općinu Unešić stavljen je na javno savjetovanje putem Internet stranice [www.unesic.hr](http://www.unesic.hr) u vremenu od 02. studenog do 02. prosinca 2022. godine. Mišljenja, prijedloga, primjedbi i komentara na predmetno savjetovanje nije bilo.

Revizija procjene rizika od velikih nesreća za Općinu Unešić, u prosincu 2022. godine, upućena je Općinskom vijeću na usvajanje.

**Napomena:**

Temeljem članka 17. stavak 1. podstavak 2. Zakona predstavničko tijelo, na prijedlog izvršnog tijela jedinice lokalne i područne (regionalne) samouprave, donosi procjenu rizika od velikih nesreća.

Sukladno članku 17. stavak 3. podstavak 1. Zakona, izvršno tijelo jedinice lokalne samouprave donosi Plan djelovanja civilne zaštite.

Plan djelovanja civilne zaštite za Općinu Unešić je izrađen u suradnji s DLS d.o.o. iz Rijeke te donesen u veljači 2022. godine.

Člankom 97. stavkom 1. Zakona, jedinice lokalne i područne (regionalne) samouprave dužne su donijeti Procjenu rizika od velikih nesreća i Plan djelovanja civilne zaštite u roku od dvije godine od dana stupanja na snagu pravilnika iz članka 49. stavka 2. Zakona.

1. **STANJE SUSTAVA ZAŠTITE I SPAŠAVANJA NA PODRUČJU OPĆINE UNEŠIĆ – PRAVNE OSOBE OD INTERESA ZA SUSTAV CIVILNE ZAŠTITE**

U 2022. godini na području Općine Unešić nije došlo do izvanrednih događaja u kojima su bile angažirane snage zaštite i spašavanja.

Odluka o određivanju pravnih osoba od interesa za sustav civilne zaštite na području Općine Unešić donesena je od strane Općinskog vijeća Općine Unešić, a na prijedlog općinskog načelnika (KLASA: 810-05/19-01/12, URBROJ: 2185/07-19-1, od dana 29. studenog 2019. godine, koja je na snazi bila i u 2022. godini.

Pravne osobe iz predmetne Odluke određuju se kako slijedi:

1. Komunalno poduzeće EKO ZAGORA d.o.o.

2. Osnovna škola Jakova Gotovca

3. Lovačko društvo „Prepelica“.

Služba civilne zaštite Šibenik dala je suglasnost za Odluku o određivanju pravnih osoba od interesa za sustav civilne zaštite na području Općine Unešić (KLASA: 810-05/21-04/4, URBROJ: 511-01-370-21-2, od dana 02. veljače 2021.)

* 1. **STOŽER ZAŠTITE I SPAŠAVANJA**

Stožer civilne zaštite (u nastavku teksta: Stožer) je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama na području Općine Unešić sukladno Zakonu o sustavu civilne zaštite i važećim pod zakonskim aktima.

Odluku o osnivanju i imenovanju članova stožera civilne zaštite (s Planom pozivanja i popisom članova sa imenima i prezimenima, brojevima telefona i adresama) Općine Unešić, KLASA: 810-06/21-01/002, URBROJ: 2182/07-02/1-21-11, donio je općinski načelnik dana 21. lipnja 2021. godine, a objavljena u „Službenom glasilu Općine Unešić“, br. 5/21.

Dana 04. travnja 2022. godine općinski načelnik Općine Unešić j donio Odluku o izmjeni Odluke o osnivanju i imenovanju članova Stožera civilne zaštite Općine Unešić (KLASA: 810-05/21-01/002, URBROJ: 2182-07-2/1-22-11, objavljena u Službenom glasilu Općine Unešić br. 2/22.

U 2020. godini, Odlukom Vlade RH (KLASA: 011-02/20-01/143, URBROJ: 534-02-01-2/6-20-01, od dana 11. ožujka 2020. godine) proglašena je epidemija bolesti COVID-19 uzrokovana virusom SARS-CoV-2 za područje čitave Republike Hrvatske, koja se nastavila i u 2022. godini.

Nastavno na proglašenu pandemiju, u 2022. godini, Stožer civilne zaštite Općine Unešić aktivno je sudjelovao u radnjama koje su usmjerene prema cilju zaštite zdravlja i sprječavanja širenja bolesti.

Načelnik stožera Općine Unešić sudjelovao je na svim sastancima stožera županije Šibensko-kninske koji su se održavali u 2022. godini.

* 1. **OPERATIVNE SNAGE VATROGASTVA**

Operativne snage vatrogastva temeljna su operativa snaga sustava civilne zaštite.

* + 1. ***Vatrogasna zajednica ŠKŽ***

Dobrovoljno vatrogasno društvo Unešić član je Vatrogasne zajednice Šibensko-kninske županije.

* + 1. ***Dobrovoljno vatrogasno društvo Unešić***

U 2022. godini, operativni sastav Dobrovoljnog vatrogasnog društva brojao je 7 osposobljenih sezonskih vatrogasca, koji su započeli s radom dana 01. lipnja 2022. god., a prestali dana 30. rujna 2022. godine.

Svi sezonski vatrogasci imaju položeni ispit za sezonskog vatrogasca, te svi imaju liječnički pregled.

DVD Unešić posjeduje 10 kompleta uniforma za intervencije. Vatrogasci DVD-a Unešić osigurani su preko Županijske vatrogasne zajednice.

Kapaciteti (ljudski i materijalni) DVD Unešić navedeni su u radnim prilozima Plana zaštite od požara Općine Unešić.

U 2022. god. DVD „Unešić“ imao je 15 intervencija na području Općine (sve intervencije su se odnosile na gašenje požara na otvorenom prostoru).

U 2022. godini DVD Unešić izvršio je prijevoz 270 cisterni pitke vode za stanovnike naselja na području Općine Unešić.

Temeljem Programa aktivnosti u provedbi posebnih mjera zaštite od požara od interesa za Republiku Hrvatsku, članovi DVD Unešić sudjelovali su na obuci za sezonskog vatrogasca tijekom travnja i svibnja u 2022. godini.

U 2022. godini za materijalne troškove Općina Unešić utrošila je 60.000,00 kuna; a od strane vatrogasne zajednice ŠKŽ ukupno je donirano 110.727,28 kuna i to za potrebe plaća sezonskih vatrogasaca u iznosu od 100.727,28 kuna i 10.000,00 za opremu vatrogasaca.

* 1. **POSTROJBE CIVILNE ZAŠTITE** **I DRUGE OPERATIVNE SNAGE** **CIVILNE ZAŠTITE**

Civilna zaštita je oblik organiziranja, pripremanja i sudjelovanja građana, pravnih osoba, državnih upravnih tijela i jedinica lokalne samouprave i uprave radi zaštite i spašavanja ljudi, dobara i okoliša od rizika i posljedica prirodnih, tehničko-tehnoloških i ekoloških nesreća.

* + 1. ***Postrojba civilne zaštite***

Procjenom ugroženosti predviđeno je osnivanje postrojbe opće namjene sa 20 pripadnika i to 1 upravljačke skupine i 2 operativne skupine. Sukladno Procjeni ugroženosti, Općinsko vijeće je donijelo Odluku o osnivanju postrojbe civilne zaštite opće namjene Općine Unešić, KLASA: 810-05/19-01/12, URBROJ: 2182/07-19-01, od dana 29. studenog 2019. koja je na snazi u 2022. godini.

* + 1. ***Povjerenici civilne zaštite***

Procjenom ugroženosti predviđeno je imenovanje 6 povjerenika i 6 zamjenika povjerenika civilne zaštite Općine Unešić. Sukladno Procjeni ugroženosti, Općinski načelnik donio je 06. listopada 2020. godine Rješenje o imenovanju povjerenika i zamjenika povjerenika civilne zaštite na području Općine Unešić, KLASA: 810-05/20-01/001, URBROJ: 2182/07-02/1-20-1, koje je još uvijek na snazi.

* + 1. ***Voditelji skloništa***

Na području Općine Unešić nema skloništa osnovne zaštite.

* 1. **HRVATSKA GORSKA SLUŽBA SPAŠAVANJA**

Općina Unešić je za HGSS u 2022. godini izdvojila 10.000,00 kn.

U 2022. god. djelatnici HGSS-a nisu imali intervencija na području Općine Unešić.

* 1. **GRADSKO DRUŠTVO CRVENOG KRIŽA DRNIŠ**

HCK organizira osposobljavanje mještana za njihovu samozaštitnu funkciju u izvanrednim situacijama, kao i ustrojavanje, obučavanje i opremanje ekipa prve pomoći za izvršenje zadaća u slučaju velikih nesreća, epidemija i oružanih sukoba. Za ovu ulogu potrebno je kvalitetno opremiti ekipe, kako bi mogle dati svoj doprinos u slučaju potrebe aktiviranja sustava zaštite i spašavanja. Za potrebe Gradskog društva crvenog križa Drniš u 2022. godini uplaćivano je 10.000,00 kn.

* 1. **UDRUGE GRAĐANA**

Udruga građana koje sudjeluje u sustavu zaštite i spašavanja je:

1. Lovačko društvo „Prepelica“ broji 50 članova koji su uključeni u sustav zaštite i spašavanja. Za LD „Prepelica“ u 2022. godini nisu izdvojena sredstva.

1. **Pravne osobe od interesa za zaštitu i spašavanje stanovništva, materijalnih i kulturnih dobara Općine unešić**

Odluku o određivanju pravnih osoba od interesa za sustav civilne zaštite Općine Unešić, Općinsko vijeće donijelo je 29. studenog 2019. godine, KLASA: 810-05/19-01/12, URBROJ: 2182/07-19/1.

S pravnim osobama od interesa za zaštitu i spašavanje na području Općine Unešić preporučuje se, ovisno o potrebi, zaključiti ugovor o međusobnoj suradnji kojim će se definirati potrebni ljudski resursi i materijalna oprema, te u kojem roku se uključuju u sustav zaštite i spašavanja za područje Općine Unešić.

Osim redovnih aktivnosti, pravne osobe tijekom 2022. godine nisu bile aktivirane na poslovima zaštite i spašavanja.

1. **Operativne snage koje djeluju na području Općine UNEŠIĆ, a nisu u nadležnosti Općine te postupaju prema vlastitim operativnim planovima**

Pravne osobe koje se zaštitom i spašavanjem bave kao svojom redovnom djelatnošću djeluju sukladno svojim operativnim planovima i Planu zaštite i spašavanja za područje Općine Unešić. Pozivaju se, mobiliziraju i aktiviraju za provođenje mjera i postupaka u cilju sprječavanja nastanka, ublažavanja, te uklanjanja posljedica katastrofa i velikih nesreća. To su:

- Dom zdravlja Šibenik – ambulanta opće medicine Unešić

- Centar za socijalnu skrb Šibenik

- Zavod za javno zdravstvo ŠKŽ

- Zavod za hitnu medicinu ŠKŽ, Ispostava Knin

- Javna vatrogasna postrojba Drniš

- Savjetodavna poljoprivredna služba Šibensko - kninske županije

- Veterinarska ambulanta Drniš

- Radio Šibenik

Druge operativne snage zaštite i spašavanja

- Hrvatske ceste d.o.o., poslovna jedinica Split, tehnička ispostava Šibenik

- Županijska uprava za ceste ŠKŽ

- Hrvatske šume; Uprava šuma Podružnica Split – Šumarija Drniš

- HEP ODS d.o.o. Elektra Šibenik, Pogon Drniš - interventne službe, proizvodnja, distribucija; Elektrodalmacija Split (za naselje Čvrljevo)

Materijalni i ljudski resursi svih navedenih subjekata navedeni su u radnim prilozima Plana zaštite i spašavanja Općine Unešić.

1. **OSTALE AKTIVNOSTI U SUSTAVU ZAŠTITE I SPAŠAVANJA**

**5.1. ZAHTJEVI ZAŠTITE I SPAŠAVANJA U PROSTORNIM PLANOVIMA**

Prostorni plan Općine Unešić usklađen je sa županijskim prostornim planom, II. Izmjenama i dopunama Prostornog plana uređenja Općine Unešić („Službeni vjesnik Šibensko-kninske županije 19/19).

U tijeku su III. Izmjene prostornog plana uređenja Općine Unešić.

* 1. **EDUKACIJA GRAĐANA**

Tijekom 2022. godine nisu održane aktivnosti vezano uz edukaciju građana na temu zaštite i spašavanja.

* 1. **EDUKACIJA DJECE U ŠKOLAMA I VRTIĆIMA**

U listopadu 2022. godine održana je vježba evakuacije djelatnika i učenika Osnovne škole „Jakova Gotovca“ i područnoj školi u Mirlović Zagori.

* 1. **USPOSTAVA SUSTAVA UZBUNJIVANJA**

Trenutno postoji nekoliko ručnih sirena za uzbunjivanje u skladištu na željezničkom kolodvoru u Unešiću (iste su se upotrebljavale za uzbunjivanje još za vrijeme domovinskog rata), a ostale potrebe i mogućnosti se nisu izvidjele. Također, punionica plina u naselju Unešić od 2022. godine ima zvučne sirene za uzbunjivanje.

* 1. **OSTALO**

U Općini Unešić sustavno se provode mjere dezinfekcije, dezinsekcije i deratizacije.

1. **ZAKLJUČAK**

Temeljem ove Analize stanja sustava zaštite i spašavanja na području Općine Unešić predlaže se sljedeći zaključak:

U 2022. godini u Općini Unešić nisu zabilježene ugroze, veće katastrofe i nesreće, te nije bilo potrebe za angažiranjem snaga zaštite i spašavanja.

Aktivnosti Općine Unešić temeljem Zakona o sustavu civilne zaštite, realizirane su donošenjem provedbenih akti temeljem kojih se organizira sustav civilne zaštite.

Analizirajući utvrđene organizacijske snage zaštite i spašavanja procjenjuje se da je neophodan daljnji razvoj i unapređenje mogućnosti djelovanja svih subjekata civilne zaštite, uz osiguranje sredstava za njihovo opremanje sukladno Procjeni ugroženosti i Planovima zaštite i spašavanja, te razvojnim programima.

Sredstva za opremanje postrojbe civilne zaštite, kao i za uvježbavanje postrojbe i ostalo navedeno u analizi potrebno je planirati idućih godina u Proračunu.

KLASA: 810-01/22-01/001

URBROJ: 2182-07-1/1-22-3

Unešić, 29. prosinca 2022. godine

OPĆINSKO VIJEĆE OPĆINE UNEŠIĆ

PREDSJEDNIK:

Vjekoslav Višić, v.r.